Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12995

a) Szabványok és Ajánlott Gyakorlatok, amelyeket a Tanács fogadott el az Egyezmény előírásainak megfelelően. Meghatározásuk a következő: Szabvány: A fizikai jellemzőkre, összetételre, anyagra, teljesítőképességre, személyzetre vagy eljárásra vonatkozó minden olyan meghatározás, amelynek egységes alkalmazását a nemzetközi léginavigáció biztonsága szempontjából szükségesnek tekintenek, és amelynek a Szerződő Államok az Egyezmény értelmében eleget kell, hogy tegyenek; a teljesítés lehetetlensége esetén annak bejelentése a Tanács részére a 38. cikkely alapján kötelező. Ajánlott Gyakorlat: A fizikai jellemzőkre, összetételre, anyagra, teljesítőképességre, személyzetre vagy eljárásra vonatkozó minden olyan meghatározás, amelynek egységes alkalmazását kívánatosnak 2007/70/II. szám tekintik a nemzetközi légi-navigáció biztonsága, szabályszerűsége vagy hatékonysága érdekében, és amelynek teljesítésére a Szerződő Államoknak az Egyezmény értelmében törekedniük kell.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes